Í Ófeigsfirði á Ströndum hafa menn lifað af gæðum landsins kynslóðum saman , stundað landbúnað , fiskveiðar og fuglatekju og nýtt rekavið til húsagerðar . Hér hefur sama gamla brýnið verið notað til að hvetja hnífana í fimm ættliði . Enn eru til menn eins og Pétur Guðmundsson hlunnindabóndi í Ófeigsfirði sem halda út , nýta hlunnindin á sama hátt og forfeður þeirra hafa gert öldum saman . Hér er afraksturinn notaður án þess að gengið sé á höfuðstólinn og nýting þessara hlunninda var öldum saman forsenda þess að unnt væri að draga fram lífið í landinu .